Päivnouzmaine laud

Päivnouzmaine laud (pol'š: Tarcza Wschód) om rahvahaline kaičendalgatuz, kudamban Pol'šanman ohjastuz pästi eloho vahvištamha ičeze päivnouzmaižid röunoid Vaugedvenämanke i Venäman Kaliningradan eksklavanke. Programm om üks' kaikiš znamasižembiš investicijoišpäi valdkundan varuitomudehe da röunoiden kaičendha Pol'šanman sodanjäl'ghižes istorijas.

 Programm 
Pol'šanman ohjastuz tedoti «Päivnouzmaine laud»-programas vn 2024 18. päiväl semendkud.https://apnews.com/article/poland-defense-fortifications-border-russia-belarus-a35af84bcdd062cae67e874c020cda6d Programm om oigetud Pol'šanman sodavalmidusen ližadusele i röunoiden varuitomudele nügüd'aigaižiden kaclendsistemiden, fizižiden zaborkoiden i infrastrukturan šingotesen kompleksižen ühtenzoitusen kal't.https://www.gov.pl/web/primeminister/East-Shield

Program pid'oitelese znamasižel investicijal enamba mi 10 mlrd Pol'šanman zlotid (läz 2,55 mlrd US$), ned anttas jäl'ghižen nellän voden aigan. Nece rahoituz pid'oiteleb severziden-se kaičendobjektoiden sauvondad da otandad kävutamižhe pidust' röunad.

 Fizižed zaborkad 
Päivnouzmaine laud mülütab fizižiden zaborkoiden sauvondad, ned oma oigetud telustamha i kontroliruimha sirdandad röunan taga. Nened zaborkad oma kut ahtištai faktor, muga potencialižiden vägitungendan vitkostusen abutuz.https://breakingdefense.com/2024/05/polands-new-east-shield-plan-mixes-modern-isr-with-old-school-physical-barriers/

 Radioelektronižed torasistemad 
Programman päine eriližuz om nügüd'aigaižiden kaclendsistemiden otand kävutamižhe, niišpäi erased ratas ratud intellektan alusel. Ned sistemad kattas voimusiden rivid, sidä kesken vizualine tedišteluz (IMINT), signaline tedišteluz (SIGINT) i akustine monitoring. Röun linneb varutadud bazstancijoiden rivil da mastoil, kus linneb pandud aigaližen varutusen da jäl'gitamižen sistemad. Nened objektad mugažo abutaškandeba šifriruidud sidole, radioelektronižele torale i toradamha dronoid vaste.

Sätas andmusiden analizan keskusid ühtenzoitmaha keratud kaclendsistemil informacijad. Nened keskused kävutaškandeba AI:d ümbriradamha andmusid i avtomatižikš ühtenzoitmaha azegišton sistemihe.

 Registriruindlaud 
Pol'šanma ozuti tahtod tehta ühthižtöd PAKO:n da Evropan Ühtištusen partnöridenke «Päivnouzmaine laud»-programan mödhe. Kaceltas iniciativad kut päprojektad, mitte vajehtab regionan varuitomuden dinamikad, eriližešti PAKO:n päivnouzmaižen polen kollektivižen kaičendan tagut. Deklaracii ”Päivnouzmaižes laudas” oli vasttud tugel erazvuiččiš sebroišpäi, sidä kesken Baltian maišpäi, miččed jagaba pojavid varuitomuden problemoid. Program kaclese kut endustuzmär vahvištamha regionališt stabiližust i pidätamha potenciališt agressijad.

 Homaičendad